成哥:我就嚟退休 想做冠軍同贏日本G1!
2024年04月28日 17:47
東網電視
更多新聞短片
成哥今季大豐收。
沈集成又捧盃喇!成哥賽後話「浪漫勇士」跑咗一場非常出色嘅賽事,隻馬真係每次都付出所有,今場都係,因為今日幾乎所有馬走3疊都跑得差,但佢隻馬可以贏到,麥道朗亦發揮出色,即使隻馬走3疊,盡力幫隻馬保持平衡同埋留力最後衝刺,佢亦要多謝馬房團隊同馬主。部署方面,暫時下仗係會遠征日本跑安田紀念賽,但佢都報咗6月尾嘅寶塚紀念賽,後者純粹報埋,但遠征與否,首先要視乎馬匹跑完今場嘅復原情況,因為隻馬贏完今場,返嚟凱旋門都顯示馬匹本身有啲攰,一切都係要馬匹情況再作決定。
沈集成話依家可能訓練都一匹馬王,佢感到好榮幸,佢話自己都差唔多退休,佢都仲有啲目標,例如想係日本贏一級賽同埋想試下做冠軍練馬師。